nahid-hub/BLUGE-bengali-wikipedia-section-title-prediction huggingface dataset:
শিক্ষা-শিল্প-সাহিত্য সংস্কৃতির পাদপীঠ কুমিল্লা প্রাচীন ঐতিহ্য সমৃদ্ধ জেলা হিসেবে এ উপমহাদেশে সুপরিচিত। 
রসমালাই নামক বিখ্যাত মিষ্টি কুমিল্লায় তৈরি করা হয়। কুমিল্লার রসমলাই সারাদেশে এক নামে পরিচিত। দুধ, ছানা ও চিনি সমন্বয়ে তৈরি এ মিষ্টান্ন। যার প্রচলন কুমিল্লাতেই শুরু হয়। অন্যান্য দুগ্ধজাত দ্রব্যাদি প্রস্তুতের জন্যও কুমিল্লা বিখ্যাত। এছাড়াও কুমিল্লার বিখ্যাত খদ্দর (খাদি) শিল্পের জন্য। ১৯২১ সাল থেকে খদ্দর এ অঞ্চলে প্রচলিত। কুমিল্লার খদ্দর শিল্পগত উৎকর্ষে প্রচুর খ্যাতি লাভ করেছিল। এখান থেকে খদ্দর কাপড় কলকাতা ও বোম্বে পাঠানো হত। বাঁশের বাঁশির জন্য কুমিল্লা বিখ্যাত। কুমিল্লার হোমনার শ্রীমদ্দি গ্রাম উপমহাদেশের বাঁশের বাঁশির জন্য সুবিখ্যাত; শ্রীমদ্দি গ্রামের বাঁশিপাড়ার বাঁশি বর্তমানে দেশ-বিদেশে রপ্তানি হয়ে থাকে সগৌরবে। এছাড়াও তাঁত শিল্প, কুটির শিল্প, মৃৎশিল্প ও কারু শিল্প, ময়নামতির শীতল পাটি ইত্যাদি স্ব-স্ব ঐতিহ্যে স্বকীয়তা আজও বজায় রেখেছে।

সঠিক অনুচ্ছেদ শিরোনাম কোনটি?
titleA. আয়তন
titleB. ঐতিহ্য
titleC. উপজেলাসমূহ
titleD. প্রতিষ্ঠাকাল
উত্তর: titleB
১৯৮৬ সালে লন্ডনে ফিরে তিনি স্পোর্ট এইড নামীয় দাতব্য তহবিলের ধারণা তুলে ধরেন। তহবিল সৃষ্টিতে তাকে সর্বোতভাবে সহযোগিতা করেন "বব গেল্ডোফ"। অর্থ তহবিল সৃষ্টির বিষয়টি ছিল ইতিহাসে সবচেয়ে বৃহৎ ঘটনা যাতে অধিক জনগণের স্বতঃস্ফূর্ত অংশগ্রহণ লক্ষ্য করা যায়। বিশ্বব্যাপী ১২০টি দেশের প্রায় ২০ মিলিয়ন মানুষ এ অনুষ্ঠানে অংশগ্রহণ করে। ৩৭ মিলিয়ন ডলার এই তহবিলে জমা হয়। মূলতঃ আফ্রিকা মহাদেশের দুর্ভিক্ষপীড়িত অঞ্চলের জনগণকে সহায়তার জন্য তহবিলটি গড়ে তোলা হয়েছিল।

একই সালে "দ্য রেস এসেইন্ট টাইম" শিরোনামে অন্য আরেকটি দাতব্য তহবিল গড়েন সাইমন ড্রিং। এতে ১৬০টি দেশের প্রায় ৫৫ মিলিয়ন মানুষ অংশগ্রহণ করেছিল।

সঠিক অনুচ্ছেদ শিরোনাম কোনটি?
titleA. বাংলাদেশের মুক্তিযুদ্ধে ভূমিকা
titleB. দাতব্য তহবিল সৃষ্টি
titleC. ব্যক্তিগত জীবন
titleD. সাংবাদিকতা
উত্তর: titleB
তিনি প্রথমে মার্কিন যুক্তরাষ্ট্রের সাবেক সেনেটর জর্জ মিচেলকে বহু-পক্ষের আলোচনার চেয়ারম্যান হিসাবে নিয়োগের বিরোধিতা করেন, তবে অবশেষে তাকে গ্রহণ করেন। আলোচনাটি ১৯৯৮ সালের এপ্রিলে গুড ফ্রাইডে চুক্তি (জিএফএ) তে রূপ নেয়। ট্রিম্বলকে পরবর্তীকালে তার পার্টিকে চুক্তিটি গ্রহণ করানোর জন্য সহায়ক হিসেবে দেখা যায়।

২৫ জুন ১৯৯৮ সালে উত্তর আয়ারল্যান্ডের সংসদের আপার ব্যানের সদস্য হিসাবে ট্রিম্বল নির্বাচিত হন। তিনি ১ জুলাই ১৯৯৮ সালে উত্তর আয়ারল্যান্ডের প্রথম মন্ত্রী নির্বাচিত হন।
১৯৯৮ সালের অক্টোবরে, উত্তর আয়ারল্যান্ডের সংঘর্ষের শান্তিপূর্ণ সমাধান খুঁজে পেতে তাদের প্রচেষ্টার জন্য ট্রিম্বল এবং জন হিউম নোবেল শান্তি পুরস্কারে ভূষিত হন। নোবেল ইনস্টিটিউট উল্লেখ করেছে: উত্তর আয়ারল্যান্ডের ঐতিহ্যগতভাবে প্রধান পার্টির নেতা হিসাবে, এই প্রক্রিয়ার সমালোচনামূলক পর্যায়ে ডেভিড ট্রিম্বল দুর্দান্ত রাজনৈতিক সাহস দেখিয়েছিলেন, তিনি সমাধানগুলিকে সমর্থন করেছিলেন যা [বেলফাস্ট (গুড ফ্রাইডে)] শান্তি চুক্তির দিকে পরিচালিত করেছিল।

অস্থায়ী আইরিশ রিপাবলিকান সেনা ডিকমিশনের বির্তকগুলি প্রথম মন্ত্রী হিসেবে ট্রিম্বলের মেয়াদে পুনরাবৃত্তি ঘটে। বিশেষত:
১৯৯৮ সালে, টনি ব্লেয়ার ১৯৭২ সালে ডেরিতে ১৪জন মার্চ আন্দোলনকারীকে নির্মমভাবে হত্যার ঘটনায় ব্লাডি সানডে ইনকোয়ারি একটি নতুন বিচারিক তদন্তের ঘোষণা দেন। পূর্ববর্তী তদন্ত, উইডগেট ট্রাইব্যুনালে, একই ঘটনাকে নিন্দিত করা হয়েছে। হাউস অফ কমন্সে বিতর্ক চলাকালীন, ট্রিম্বল কয়েকজন ভিন্নমত পোষণকারীর মধ্যে একজন ছিলেন। তিনি বললেন "আমি প্রধানমন্ত্রীর কাছে এই কথাটি জানাতে পেরে দুঃখিত যে আমি মনে করি যে ফয়েলের মাননীয় সদস্য [জন হিউম] যে আশা প্রকাশ করেছেন এটি নিরাময় প্রক্রিয়ার অংশ হবে তা সম্ভবত ভুল জায়গায় স্থানান্তরিত হওয়ার সম্ভাবনা রয়েছে। পুরানো ক্ষতগুলি এভাবে খোলার ফলে ভাল হওয়ার চেয়ে বেশি ক্ষতি হতে পারে। পরিস্থিতির মূল সত্যগুলি জ্ঞাত এবং বিতর্কের জন্য উন্মুক্ত নয়।" ২০১০ সালে রিপোর্ট করা হয়েছে, স্যাভিল ইনকুইয়ারি নিশ্চিত করেছে যে ১৪ টি হত্যাকান্ড এবং ১৩ টি আহতের ঘটনা সবই কারণহীন ছিল।

সঠিক অনুচ্ছেদ শিরোনাম কোনটি?
titleA. উত্তর আয়ারল্যান্ডের প্রথম মন্ত্রী
titleB. রাজনৈতিক কর্মজীবন
titleC. শিক্ষা জীবন
titleD. প্রারম্ভের জীবন ও শিক্ষা
উত্তর: titleA
ঢাকা মহানগরীর অন্যতম ব্যস্ততম এলাকা তেজগাঁওয়ে প্রধানমন্ত্রীর কার্যালয় অবস্থিত। প্রধানমন্ত্রীর কার্যালয় গণভবন নামে পরিচিত। গণভবনকে সরকারের মন্ত্রণালয় হিসেবে গণ্য করা হয়। অন্যান্য দায়িত্বাবলীর মধ্যে রয়েছে দাপ্তরিক কর্মকাণ্ড, নিরাপত্তা এবং প্রধানমন্ত্রীকে অন্যান্য কর্মকাণ্ডে সহযোগিতা করাসহ গোয়েন্দা সংক্রান্ত বিষয়াবলী, এনজিও, অনুষ্ঠানের আয়োজন ইত্যাদি।

সঠিক অনুচ্ছেদ শিরোনাম কোনটি?
titleA. সরকার গঠন
titleB. রাজনৈতিক সঙ্কট
titleC. কার্যালয়ের দায়িত্বাবলী
titleD. ইতিহাস
উত্তর: titleC
তিনি আজীবন শিক্ষক ছিলেন। ১৯৫৩ সালে তৎকালিন ময়মনসিংহ জেলা নেত্রকোনা কলেজে বাংলা বিভাগে অধ্যাপনা পদে কর্মজীবন শুরু করেন। ১৯৫৫ সালে যশোর এম.এম. কলেজ (মাইকেল মধুসূদন কলেজ)-এ বাংলা বিভাগে যোগদান করেন। ১৯৫৮ সারে কুমিল্লা ভিক্টোরিয়া কলেজের বাংলা বিভাগে যোগদান করে একটানা ২০ বছর চাকুরি করেছেন। পরে তিনি এ কলেজের বাংলা বিভাগের বিভাগীয় প্রধান হন। ভিক্টোরিয়া কলেজ থেকে উপাধ্যক্ষ হিসেবে খুলনা বি.এল. সরকারি কলেজে যোগদান করেন। ১৯৮১ সালে তিনি চট্টগ্রাম সরকারি মুহাম্মদ মহসীন কলেজে অধ্যক্ষ হিসেবে যোগদান করেন এবং ৩১ ডিসেম্বর ১৯৮৭ সালে চাকুরি থেকে অবসর গ্রহণ করেন।

শেষ জীবনে গবেষণা ও লেখালেখি করেই অতিবাহিত করেছেন।

সঠিক অনুচ্ছেদ শিরোনাম কোনটি?
titleA. কর্ম-জীবন
titleB. সাহিত্য-কর্ম
titleC. পারিবারিক পরিচিতি
titleD. জন্ম ও শিক্ষাজীবন
উত্তর: titleA
ভুলভাবে অভিযোজিত হওয়া প্রাণীরা প্রাকৃতিক নির্বাচনের ফলে বিলুপ্ত হয়, এর ফলে ওই ভুল অভিযোজনের জন্য দায়ী পরিব্যক্তিগুলোও বিলুপ্ত হয়- অর্থাৎ, প্রাকৃতিক নির্বাচন জিনগত প্রকরণ কমিয়ে দেয়। একই সাথে আবার নতুন নতুন পরিব্যক্তি ঘটে, এর ফলে পরিব্যক্তি-নির্বাচন ভারসাম্যতা সৃষ্টি হয়। এই দু'টো প্রক্রিয়ার ফলাফল পরিব্যক্তির হার আর নির্বাচনের শক্তির উপর নির্ভর করে, নির্বাচনের শক্তি আবার পরিব্যক্তিটি কিরকম প্রতিকূল তার উপর নির্ভর করে। অতএব, পরিব্যক্তির হার কিংবা নির্বাচনী চাপে পরিবর্তন ঘটলে পরিব্যক্তি-নির্বাচন ভারসাম্যতাও পরিবর্তন হয়।

সঠিক অনুচ্ছেদ শিরোনাম কোনটি?
titleA. জেনোটাইপ এবং ফেনোটাইপ
titleB. পরিব্যক্তি-নির্বাচন ভারসাম্যতা
titleC. সাধারণ নীতিমালা
titleD. প্রাকৃতিক নির্বাচনের মাধ্যমে বিবর্তন
উত্তর: titleB
১৯৭০-এর দশকে বিকাশমান, চারিপার্শ্বিক সঙ্গীত সে সময়কালীন পরীক্ষামূলক এবং সিনথেসাইজার-ভিত্তিক শৈলী থেকে উদ্ভূত হয়েছে। ব্রায়ান এনো এর বিকাশ এবং জনপ্রিয়করণে মূল ভূমিকা পালন করেছিল। যদিও, জামাইকান ডাব সুরকাররা যেমন কিং টিবি, জাপানি বৈদ্যুতিন সঙ্গীত রচয়িতা যেমন ইসো টোমিটা, পাশাপাশি ইরভ টিবেলের "এনভায়নমেন্টস" ধারাবাহিকের মনস্তাত্ত্বিক সাউন্ডস্কেপ এবং পপল ভু, অ্যাশ রে টেম্পেলের মতো জার্মান ব্যান্ড এবং টাঙ্গেরিন ড্রিম, এনোকে চারিপার্শ্বিক সঙ্গীত তৈরিতে এবং/বা তার সাথে সমকালীন ছিলেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. সম্পর্কিত ও অমৌলিক শৈলী
titleC. ১৯৭০-এর দশক
titleD. চারিপার্শ্বিক ডাব
উত্তর: titleC
সিফাত অর্থ উচ্চারণের বিশেষ অবস্থা বা গুণ ৷

কোনো কোনো আরবি হরফ মোটা স্বরে উচ্চারণ করা হয়৷
কোনো হরফকে আবার শক্ত করে উচ্চারণ করতে হয়।
আবার কোনো হরফ উচ্চারণ করতে হয় চূড়ই পাখির মতো আওয়াজ করে।

বুঝার সুবিধার জন্য উপরে হরফ উচ্চারণের ৩ টি সিফাত (গুন) এর কথা উল্লেখ করা হয়েছে। তবে এ ধরনের ১৭ টি সিফাত রয়েছে। 
সিফাত প্রথমত ২ প্রকার:

সঠিক অনুচ্ছেদ শিরোনাম কোনটি?
titleA. মিম সাকিন
titleB. সিফাত
titleC. আ’রীদি(অস্থায়ী)
titleD. ইদগামে মা’ল গুন্নাহ
উত্তর: titleB
১৮৫৪ সালে কক্সবাজার থানা এবং ১৯৫৯ সালে টাউন কমিটি গঠিত হয়। ১৯৭২ সালে টাউন কমিটি বিলুপ্ত করে পৌরসভায় রূপান্তরিত হয়। ১৯৮৩ সালে থানাকে উপজেলায় রূপান্তর করা হয়। ১৯৮৯ সালে পৌরসভাকে "সি" গ্রেড থেকে "বি" গ্রেডে উন্নীত করা হয়।
কক্সবাজার সদর উপজেলায় ১টি পৌরসভা ও ১০টি ইউনিয়ন রয়েছে। সম্পূর্ণ কক্সবাজার সদর উপজেলার প্রশাসনিক কার্যক্রম কক্সবাজার সদর মডেল থানার আওতাধীন ছিল। তবে ২০১৯ সালের ২১শে অক্টোবর প্রধানমন্ত্রীর কার্যালয়ে পুনর্বিন্যাস সংক্রান্ত জাতীয় বাস্তবায়ন কমিটি (নিকার) এর বৈঠকে ৪টি ইউনিয়নকে নিয়ে ঈদগাঁও থানা গঠনের অনুমোদন দেয়া হয়।

বর্তমানে ঈদগাঁও থানার আওতাধীন ৫টি ইউনিয়ন।

এবং কক্সবাজার সদর মডেল থানার আওতাধীন ১টি পৌরসভা ও ৫টি ইউনিয়ন।


সঠিক অনুচ্ছেদ শিরোনাম কোনটি?
titleA. আয়তন
titleB. প্রশাসনিক এলাকা
titleC. মুক্তিযুদ্ধের ঘটনাবলি
titleD. শিক্ষা
উত্তর: titleB
ডাউনটাউন ট্রায়াঙ্গলের (ত্রিভুজাকৃতির কেন্দ্রস্থল) সর্বজনীন রুচি এর ভবনগুলোতেও দেখা যায়। উদাহরন হিসেবে, সানসুর বিল্ডিং, এটিতে একটি "সারগ্রাহী" নকশা রয়েছে যেটিতে সম্মিলন ঘটেছে "নব্য রেনেসাঁ এবং ক্লাসিসিস্ট উপাদানের"। ত্রিভুজাকৃতির কেন্দ্রস্থলের প্রায় ১৫ টি ভবন ডিজাইনার রুইভেন আভ্রাহাম রবিনোভিয়েজ কর্তৃক ডিজাইন করা হয়েছে, যিনি প্রায়ই অট্টালিকার সদরের বহির্ভাগে সীমানা যোগ করেছেন মোটামুটি পরিহিত পাথরের সারি দিয়ে।

সঠিক অনুচ্ছেদ শিরোনাম কোনটি?
titleA. বোমা হামলা
titleB. স্থাপত্য
titleC. ইউরোপীয় পরিবেশ
titleD. প্রত্যাখ্যান এবং পুনর্জন্ম
উত্তর: titleB
১৮১৩ সালে ফ্রান্সের পমর‍্যানিয়া ডোমিনিয়ন দখলের সময়, ফ্রিডরিখের শিল্পকর্মে জার্মান লোকসাহিত্যের মোটিফগুলো, শিল্পীর দেশপ্রেম ও অসন্তোষের প্রতিফলনের মাধ্যমে ক্রমাগত লক্ষণীয় হয়ে উঠে। ফরাসি-বিরোধী জার্মান জাতীয়তাবাদী ফ্রিডরিখ জার্মান সংস্কৃতি, রীতি ও পুরাকথার উদযাপনে দেশীয় ভূদৃশ্যের বিষয়বস্তুগুলোর প্রয়োগ করতেন। আর্নস্ট মরিটজ আর্ন্ড ও থিওডর কর্নারের নেপোলিয়ন-বিরোধী কাব্য এবং অ্যাডাম মুলার ও হেনরিখ ভন ক্লাইস্ট'র দেশাত্মবোধক সাহিত্যের মাধ্যমে তিনি অনুপ্রাণিত হন। ফরাসি বিরোধী যুদ্ধে নিহত তিনজন বন্ধুর মৃত্যু দ্বারা ও ক্লাইস্টের “"ডি হারমানশ্ল্যাখট"” (১৮০৮) নাটকের দ্বারা আন্দোলিত হয়ে ফ্রিডরিখ কিছু সংখ্যক ল্যান্ডস্কেপ চিত্রাঙ্কনের কাজ হাতে নেন, শুধুমাত্র রাজনৈতিক অর্থ প্রকাশের অভিপ্রায়ে — শিল্পকলার ইতিহাসে যা ছিল প্রথম ঘটনা।

ওল্ড হিরোস গ্রেভস (১৮১২) চিত্রে আরমিনিউস'র নাম খোদিত একটি জীর্ণ স্মৃতিস্তম্ভ, জাতীয়তাবাদের প্রতীকরূপে, জার্মান গোষ্ঠী-সর্দারকে আহ্বান করছে, যেখানে ভূতলশায়ী বীরদের চারটি করব অর্ধোন্মুক্ত; নির্দেশ করছে তাদের আত্মার চিরমুক্তির। একটি গুহার সম্মুখে, প্রস্তর-বেষ্ঠিত গুহার নিচে গভীরে দুজন ফরাসি সৈনিক ক্ষুদ্র পরিসরে দৃশ্যমান; নির্দেশ করছে ওরা যেন স্বর্গ থেকে বহু দূরে। আরেকটি রাজনৈতিক চিত্রাঙ্কন, ফার ফরেস্ট উইথ দ্য ফ্রেঞ্চ ড্র্যাগুন অ্যান্ড দ্য র‍্যাভন (আনু. ১৮১৩) এ চিত্রিত হয়েছে, ঘন জঙ্গলে ক্ষুদ্রকায় এক নিরুদ্দিষ্ট ফরাসি সৈনিক, যেখানে কাটা গাছের গুড়ির উপর একটি দাঁড়কাক বসে আছে — সর্বনাশের ভবিষ্যদ্বক্তা হিসেবে, ফ্রান্সের প্রতীক্ষিত পরাজয়ের প্রতীকরূপে।

সঠিক অনুচ্ছেদ শিরোনাম কোনটি?
titleA. উত্তরসূরি
titleB. জার্মান লোকসাহিত্য
titleC. জীবন
titleD. বিবাহ
উত্তর: titleB
প্রীতির বেশ কয়েকজন ভাই-বোন ছিল। তাদের মধ্যে উল্লেখযোগ্য হল তাত্ত্বিক পদার্থবিদ "বিবেক মন্টিরিও", চলচ্চিত্র নির্মাতা এবং মিডিয়া স্টাডিজের একজন অধ্যাপক "অঞ্জলি মন্টিরিও" এবং উন্নয়নমূলক এবং আচরণগত শিশুরোগ বিশেষজ্ঞ "নন্দিতা দে সুজা"। ১৯৭৪ সালে তিনি বেঙ্গালুরুর জাতীয় মহাকাশ গবেষণাগারের তাত্ত্বিক তরল গতিবিদ্যার বিশেষজ্ঞ পি.এন. শঙ্করকে বিয়ে করেছিলেন। ১৯৭৬ সালে তিনি একটি পুত্র সন্তানের জন্ম দেন যার নাম রাখা হয় নচিকেত। এরপর ১৯৮৩ সালে তার কন্যা মৃদুলা জন্মগ্রহণ করে।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন ও ক্যারিয়ার
titleB. সম্মাননা
titleC. অবদান
titleD. ব্যক্তিগত জীবন
উত্তর: titleD
১৯৫৫ থেকে ১৯৫৬ সাল পর্যন্ত কাইয়ুম চৌধুরী নানা ধরনের ব্যবহারিক কাজ করেছেন, বিজ্ঞাপনী সংস্থার সঙ্গে যুক্ত থেকেছেন, আর বইয়ের প্রচ্ছদ ও সচিত্রকরণের কাজ করেছেন । সিগনেটের বই কাইয়ুম চৌধুরীর জন্য ছিল এক অনুপম নির্দশন। সাময়িক পত্রিকা বিষয়ে আগ্রহী কাইয়ুম চৌধুরী, ছায়াছবি নামে একটি চলচ্চিত্র সাময়িকী যুগ্মভাবে সম্পাদনা করেছিলেন কিছুকাল। সুযোগমতো টুকটাক প্রচ্ছদ আঁকছিলেন এবং এই কাজের সূত্রেই পরিচয় সৈয়দ শামসুল হকের সঙ্গে। ১৯৫৫ সালে তার দুই বইয়ের প্রচ্ছদ এঁকেছিলেন, কিন্তু প্রকাশক অপারগ হওয়ায় সে-বই আর আলোর মুখ দেখে নি। প্রচ্ছদে একটি পালাবদল তিনি ঘটালেন ১৯৫৭ সালে প্রকাশিত জহুরুল হকের সাত-সাঁতার গ্রন্থে। গ্রন্থের বক্তব্যের বা সারসত্যের প্রতিফলন ঘটালেন প্রচ্ছদে, একই সঙ্গে গ্রাফিক ডিজাইনে কুশলতা ও নতুন ভাবনার ছাপ মেলে ধরলেন। এমনি দক্ষতার যুগল মিলনে আঁকলেন ফজলে লোহানী রচিত 'কথাসরিৎসাগর-এর প্রচ্ছদ যা প্রকাশিত হয় নি। গাজী শাহাবুদ্দিন আহমদের সচিত্র সন্ধানী পত্রিকার আত্মপ্রকাশ তার অঙ্কন, টাইপোগ্রাফিবোধ ও রসসিঞ্চিত তির্যক রচনা প্রকাশের মাধ্যমে হয়ে উঠেছিল অনবদ্য। ১৯৫৭ সালে কাইয়ুম চৌধুরী আর্ট কলেজে শিক্ষকতায় যোগ দেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কর্মজীবন
titleC. সন্মাননা
titleD. শিল্পরীতি
উত্তর: titleB
সমগ্র খেলোয়াড়ী জীবনে দুইটিমাত্র টেস্ট ও বিশটি একদিনের আন্তর্জাতিকে অংশগ্রহণ করেছেন বেন হলিউক। ৭ আগস্ট, ১৯৯৭ তারিখে নটিংহামে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৭ আগস্ট, ১৯৯৮ তারিখে ওভালে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

তিন-খেলার সিরিজে ২-০ ব্যবধানে আগুয়ান অবস্থায় অস্ট্রেলিয়ার বিপক্ষে অ্যাডাম হলিউকের অপরাজিত অর্ধ-শতরানের ইনিংস সত্ত্বেও দল নির্বাচকমণ্ডলী ফাস্ট বোলিং অল-রাউন্ডারের সন্ধান করতে থাকে। তার ছোট ভাইকে এ স্থানে নেয়া হয়। মে, ১৯৯৭ সালে ১৯ বছর বয়সে ইংল্যান্ডের ওডিআই দলে তাকে খেলার জন্যে আমন্ত্রণ জানানো হয়। 

অধিনায়ক মাইক অ্যাথারটন তিন নম্বরে তাকে ব্যাটিংয়ে নামান। গ্লেন ম্যাকগ্রা’র তৃতীয় বলেই চার হাঁকান। ম্যাকগ্রা’র পরের ওভারে ১৩ রান তুলেন। এক হাঁটু নিচু রেখে শেন ওয়ার্নের বলে মিড-উইকেটের বাইরে বল ফেললে লর্ডসের ময়দান কেঁপে উঠে। লর্ডসে সিরিজের চূড়ান্ত খেলায় তিনি ৪৮ বলে ৭৩ রানের ঝড়ো ইনিংস খেলেছিলেন। খেলায় তিনি ম্যান অব দ্য ম্যাচের পুরস্কার পান। ইংল্যান্ড ঐ সিরিজে ৩-০ ব্যবধানে জয়লাভের মাধ্যমে সফরকারী অস্ট্রেলিয়াকে হোয়াইটওয়াশ করে। তার এ ধরনের সুন্দর ক্রীড়াশৈলী গণমাধ্যমে বিখ্যাত ইংরেজ অল-রাউন্ডার ইয়ান বোথামের সাথে তুলনা করে।

সঠিক অনুচ্ছেদ শিরোনাম কোনটি?
titleA. শৈশবকাল
titleB. আন্তর্জাতিক ক্রিকেট
titleC. মূল্যায়ন
titleD. জীবনাবসান
উত্তর: titleB
র‍্যাডক্লিফ লাইন নিয়ে দুইটি প্রমুখ বিবাদ ছিল, বাংলার পার্বত্য চট্টগ্রাম এবং পাঞ্জাবের গুরুদাসপুর জেলা। এ ছাড়া বাংলার মালদা, খুলনা এবং মুর্শিদাবাদ জেলার অংশে ও আসামের করিমগঞ্জে সামান্য বিবাদ হয়েছিল।

পাঞ্জাবের গুরুদাসপুর জেলার মুসলিম প্রধান তহশিলগুলির সাথে সাথে র‍্যাডক্লিফ অমৃৃতসর জেলার মুসলিমপ্রধান অজনালা তহশিল, ফিরোজপুর জেলার মুসলিমপ্রধান জিরা ও ফিরোজপুর তহশিল, জলন্ধর জেলার মুসলিমপ্রধান জলন্ধর ও নাকোদার তহশিলকে পাকিস্তানের বদলে ভারতের অন্তর্ভুক্ত করা হয়৷

সঠিক অনুচ্ছেদ শিরোনাম কোনটি?
titleA. র‍্যাডক্লিফ লাইন নিয়ে বিবাদ
titleB. উত্তরাধিকার ও ইতিহাস রচনা
titleC. বিভাজন পূর্ববর্তী পরিকল্পনা
titleD. কাশ্মীর বিতর্ক
উত্তর: titleA
ধর্মীয় শিক্ষায় শিক্ষিত নিজ পরিবারেই তার প্রাথমিক শিক্ষার শুরু। এক সময় তাকে স্থানীয় সুলতানীয়া মক্তবে ভর্তি করা হয়। এরপর তিনি ইছামতি মাদ্রাসা ও পুর্বভাগ জালালপুর মাদ্রাসায় কিছুদিন লেখাপড়া করেন। তৎকালিন সময়ে শায়খুল ইসলাম শায়খুল ইসলাম হুসাইন আহমদ মাদানীর খলিফা বৃহত্তর সিলেটের বিখ্যাত বুযুর্গ বাঘার শায়েখ মাওলানা বশির উদ্দিনের যাতায়াত ছিল গহরপুরে। আলেম ও দ্বীনদার পরিবার হিসেবে গহরপুরীর বাড়িতেই তিনি যাতায়াত করতেন। একবার তিনি গহরপুরীর বাড়িতে আসলে শিশু নুর উদ্দিনকে আদর্শ মানুষ হিসেবে গড়ে তোলার জন্য আবেগে আপ্লুত মুহতারামা ছুরতুন্নিসা শায়খে বাঘার কাছে অভিবাবকত্ব নেওয়ার জন্য দাবি জানান।
শায়েখ মহিয়ষী জননীর আবেদনে সাড়া দিয়ে শিশু নুর উদ্দিনকে সাথে করে নিয়ে গিয়ে বাঘা মাদ্রাসায় ভর্তি করে দেন। এর পর থেকে শিশু নুর উদ্দিন লেখাপড়ার পাশাপাশি হযরত শায়খে বাঘার খেদমতে নিয়োজিত থাকতেন। কিশোর বয়সেই বাঘার খাদিম হিসেবে তার পরিচয় ছড়িয়ে পড়ে। এ অবস্থায় তিনি হিফযুল কুরআন সমাপ্ত করেন। মনের ঐকান্তিকতা আর আল্লাহ তাআলার প্রদত্ত প্রখর মেধাকে কাজে লাগিয়ে তিনি ঘুমকে ত্যাগ করে শায়খ ঘুমানোর পর রাতে কুরআন মজীদ হিফজ করতেন। এক রাতে কি এক কারণে শায়খ সাহেব কিশোর নুর উদ্দিনকে শাসন করতে গিয়ে প্রহার করলেন। এরপর বিষয়টি শায়খের মনে দাগ কাটতে লাগল। তিনি আর নিজেকে স্থির রাখতে পারলেন না। নুর উদ্দিনকে ডেকে পাঠালে দেখতে পান তার মুখে মৃদু হাসি, মনে কোন দুঃখ নেই, ক্ষোভ নেই। শায়খে বাঘা গভীর মমতায় অপলক দৃষ্টিতে চেয়ে থাকেন বালক নুর উদ্দিনের দিকে। তার ভবিষ্যত কল্যাণ চিন্তায় তার মন দুমড়ে কেঁদে উঠে। তিনি মহান আল্লাহর দরবারে তার জন্য বিশেষ মোনাজাত করেন। প্রয়োজনীয় প্রস্তুতি নিয়ে গহরপুরীকে উপমহাদেশের শ্রেষ্ঠ ইসলামী বিদ্যাপিট দারুল উলূম দেওবন্দ মাদ্রাসায় ভর্তি করে দেন। ইতিমধ্যে ভারত স্বাধীন হয়ে দুটি রাষ্ট্রের জন্ম হয়েছে। ভারত এবং পাকিস্থান। রেফারেন্ডারের মাধ্যমে সিলেট পুর্ব পাকিস্থানের সাথে যুক্ত হয়। গহরপুরী ১৯৫০ সালে মাত্র ২৬ বছর বয়সে দারুল উলুম দেওবন্দ থেকে দাওরায়ে হাদিস ১ম বিভাগে ১ম স্থান অর্জন করেন। দেওবন্দ থাকাকালিন অবস্থায় তিনি তার আদব-আখলাক ও জ্ঞান চর্চার মাধ্যমে উস্তাদগনের মন জয় করেন। বিশেষত,উপমহাদেশের প্রখ্যাত শায়খুল ইসলাম হুসাইন আহমদ মাদানীরনৈকট্য হাসিল করতে সক্ষম হন। ইলমে হাদিসের প্রতি ছিল তার বিশেষ অনুরাগ। ফলে দাওরা পাশ করে তিনি আরো এক বছর হাদিস ও ফিকাহ শাস্ত্র গবেষণায় অতিবাহিত করেন। শায়খুল ইসলাম মাদানী ছাড়াও তিনি দেওবন্দের যেসব জগৎ বিখ্যাত মনীষ দের শির্ষত্ব লাভ করেন তারা হলেন-ক্বারী তৈয়্যব , শায়খুল আদব মাওলানা এজাজ আলী আমরুহী , মাওলানা ইব্রাহিম বলিয়াভী , মাওলানা মেরাজুল হক , মাওলানা ফখরুল হাসান মুরাদাবাদী। লেখাপড়ার প্রতি শিক্ষাজীবন ছাড়াই আজীবন তার গভীর মনোযোগ ছিল। দেওবন্দেই তিনি তার মেধার সাক্ষর রাখেন এবং সকলের দৃষ্টি আকর্ষনে সক্ষম হন। তিনি ফারিগ হওয়ার পরই মাদানী রহঃ এর হাতে বায়াত হন। আধ্যাত্বিক উন্নতি ও পরিশুদ্বি সাধনায় রত হন।
সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. কর্ম জীবন
titleC. শিক্ষা জীবন
titleD. রাজনীতি
উত্তর: titleC
সমগ্র খেলোয়াড়ী জীবনে ২১ টেস্টে অংশ নিতে পেরেছেন। তন্মধ্যে, চারবার খেলায় আট বা ততোধিক উইকেট পেয়েছেন। ৫২.০০ স্ট্রাইক রেটের অধিকারী তিনি যা কেবলমাত্র বিখ্যাত ফাস্ট বোলার ডেনিস লিলি’র তুলনায় দ্বিতীয় স্থানে ছিল। ২৮.৬৪ গড়ে ৮৯ উইকেট দখল করেছিলেন তিনি। ২৬ ফেব্রুয়ারি, ১৯০৪ তারিখে টেস্ট অভিষেক ঘটে টিবি কটারের।

৩ জুলাই, ১৯০৯ তারিখে স্বাগতিক ইংল্যান্ডের বিপক্ষে লিডসে অনুষ্ঠিত সিরিজের তৃতীয় টেস্টের তৃতীয় দিন ৫/৩৮ লাভ করেন।

‘বিক্স সিক্স’ নামে পরিচিত শীর্ষস্থানীয় ছয় ক্রিকেটারের একজনরূপে মে, ১৯১২ সালে ত্রি-দেশীয় প্রতিযোগিতায় অংশগ্রহণ করা থেকে নিজেকে বিরত থাকেন টিবি কটার। বাদ-বাকী অন্য পাঁচজন ছিলেন - ওয়ারউইক আর্মস্ট্রং, হ্যানসন কার্টার, ক্লেম হিল, ভার্নন র‌্যান্সফোর্ড ও ভিক্টর ট্রাম্পার। তারা পৃথক পৃথকভাবে ইংল্যান্ডে অনুষ্ঠিত ত্রি-দেশীয় প্রতিযোগিতায় অংশগ্রহণ করতে অস্বীকার করেন। এরপর তাকে আর কখনো অস্ট্রেলিয়ার পক্ষে খেলতে দেখা যায়নি।

তিনি তার সময়কালে অস্ট্রেলিয়ায় অন্যতম সেরা দ্রুতগতিসম্পন্ন বোলার হিসেবে পরিচিতি পেয়েছিলেন। তার এই দূরন্ত গতির কারণে ইংরেজ দর্শকেরা তাকে ‘টেরর কটার’ ডাকনামে আখ্যায়িত করেছিল। তবে, বলকে সর্বদা নিয়ন্ত্রণে রাখতে পারতেন না। ইংল্যান্ডে প্রথম সফরে ডব্লিউ. জি. গ্রেসের শরীর লক্ষ্য করে ফুল টস বল ছুড়েছিলেন তিনি।

সঠিক অনুচ্ছেদ শিরোনাম কোনটি?
titleA. দেহাবসান
titleB. টেস্ট ক্রিকেট
titleC. সম্মাননা
titleD. শৈশবকাল
উত্তর: titleB
এটি একটি জনপ্রিয় গুপ্তচর কাহিনী সিরিজ। কাজী আনোয়ার হোসেনের রচিত। সিরিজের প্রথম প্রকাশ ১৯৬৬ খ্রিষ্টাব্দে। বর্তমানে অনেক বেনামী লেখক কাজী আনোয়ার হোসেনের নামে সিরিজের বইগুলো লিখে থাকেন। এটি প্রাপ্ত বয়স্কদের জন্য রচিত একটি সিরিজ। কিছু বইয়ের কিশোর সংস্করণ অঙ্গ সংস্থা প্রজাপতি প্রকাশন থেকে প্রকাশিত হয়েছে। এই গ্রন্থমালায় প্রথম প্রকাশিত বই ধ্বংস পাহাড়। অদ্যাবধি (২০১৮) এই গ্রন্থমালা অব্যাহত। এই সিরিজের প্রথমদিকের কিছু বই মৌলিক এবং অধিকাংশই বিদেশি কাহিনির ছায়া অবলম্বনে।

সঠিক অনুচ্ছেদ শিরোনাম কোনটি?
titleA. কিশোর হরর সিরিজ
titleB. প্রকাশিত গ্রন্থমালা
titleC. মাসুদ রানা সিরিজ
titleD. পরিচিতি
উত্তর: titleC
লোকালয়ের নাম: ধনাড়া

ব্লকের নাম: খাতড়া

জেলা: বাঁকুড়া

রাজ্য: পশ্চিমবঙ্গ

বিভাগ: বর্ধমান

ভাষা: বাংলা এবং ইংরেজি

বিধানসভা কেন্দ্র: রানীবাঁধ বিধানসভা

লোকসভা কেন্দ্র: বাঁকুড়া সংসদীয় আসন

পিন কোড: 722140

ডাকঘরের নাম: খাতড়া

ধানাড়া অঞ্চল মোট ১২টি গ্রামে বিভক্ত। এগুলি হল –

ধানাড়া সদর গ্রাম

ও অন্যান্য ১১টি গ্রাম।

গ্রাম পঞ্চায়েতর::ধানাড়া গ্রাম পঞ্চায়েত  

যা ধানাড়া গ্রাম থেকে ২.৩কিমি দূরে ।

ভৌগোলিক অবস্থান::

উচ্চতা / উচ্চতা: 89 মিটার।  সিল স্তর উপরে

টেলিফোন কোড / স্ট্যান্ড কোড: 03243

সঠিক অনুচ্ছেদ শিরোনাম কোনটি?
titleA. ধাানাড়া রাজ বাড়ি
titleB. প্রশাসনিক বিভাগ
titleC. জনমিতি
titleD. ধানাড়ার দুর্গা মন্দির
উত্তর: titleB
১৯৯২ খ্রিস্টাব্দে ফার্স্ট মেটিরিয়াল টেস্ট (স্পেসল্যাব-জে) কাজের জন্যে যে এসটিএস-৪৭ মহাকাশ উড্ডয়ন হয়েছিল সেখানে তিনজন জাপানি পেলোড স্পেশালিস্ট প্রার্থীর মধ্যে থেকে ১৯৮৫-তে মনোনীত হয়েছিলেন চিয়াকি মুকাই। তিনি নিউরোল্যাব (এসটিএস-৯০) মিশনের জন্যে ব্যাক-আপ পেলোড স্পেশালিস্ট হিসেবেও কাজ করেছেন। মুকাই মহাকাশে ৫৬৬ ঘণ্টার বেশি সময় অবস্থান করেছেন। তিনি ১৯৯৪ খ্রিস্টাব্দে এসটিএস-৬৫ এবং ১৯৯৮ খ্রিস্টাব্দে এসটিএস-৯৫ উড়ানেও উড্ডয়ন করেছেন। তিনি মহাকাশে উড্ডয়নকারী প্রথম জাপানি নারী এবং প্রথম জাপানি নাগরিক হিসেবে দ্বিতীয় বার মহাকাশে গিয়েছেন।

২০১০ খ্রিস্টাব্দের ৫ এপ্রিল মহাকাশে উড্ডয়নকারী নোয়াকো ইয়ামাজাকি হলেন দ্বিতীয় জাপানি নারী। শাটল "ডিসকভারি" মহাকাশযানে এসটিএস-131 অভিযানের অংশ হিসেবে তিনি মহাকাশে প্রবেশ করেছিলেন। ২০১০ খ্রিস্টাব্দের ২০ এপ্রিল তিনি পৃথিবীতে ফিরে আসেন। ১৯৯০ খ্রিস্টাব্দের দশকে ইয়ামাজাকি আইএসএস হার্ডওয়্যার উন্নয়ন প্রকল্পে কাজ করেছিলেন। তিনি একজন এয়ারোস্পেস ইঞ্জিনিয়র এবং এই বিষয়ে তিনি মাস্টার ডিগ্রি অর্জন করেছিলেন। তিনি ১৯৯৯ খ্রিস্টাব্দে মহাকাশচারী ট্রেনিংয়ে মনোনীত হন এবং ২০০১ খ্রিস্টাব্দে প্রশংসিত হয়েছিলেন। তিনি ২০১০ খ্রিস্টাব্দে তাঁর স্পেস শাটল উড্ডয়নে মিশন স্পেশালিস্ট ছিলেন এবং ৩৬২ ঘণ্টা মহাকাশে অবস্থান করেছিলেন। ইয়ামাজাকি রোবোটিক্সের ওপর কাজ করেছিলেন এবং ২০০৩ খ্রিস্টাব্দে যখন এনএএসডিএ (ন্যাশনাল স্পেস ডেভেলপমেন্ট এজেন্সি) (ইন্সটিটিউট অফ স্পেস অ্যান্ড অ্যাস্ট্রোনটিক্যাল সায়েন্স) এবং এনএএল (ন্যাশনাল এয়ারোস্পেস ল্যাবরেটরি অফ জাপান)-এর সঙ্গ মিলিত হয় তখন জাপানি মহাকাশ উড্ডয়ন সংস্থার পুনর্গঠনের মাধ্যমে স্থানান্তরিত হয়েছিলেন। নতুন সংস্থার নাম হয় জেএএক্সএ (জাপান এয়ারোস্পেস এক্সপ্লোরেশন এজেন্সি)।

সঠিক অনুচ্ছেদ শিরোনাম কোনটি?
titleA. জাপান
titleB. মহাকাশ কার্যক্রমে নারীগণ
titleC. যুক্তরাষ্ট্র
titleD. সভিয়েত-পরবর্তী রাশিয়া
উত্তর: titleA
টেলিগ্রামের পূর্বনির্ধারিত বার্তাগুলো ক্লাউডভিত্তিক এবং যেকোন ব্যবহারকারী সংযুক্ত যন্ত্রসমূহ থেকে প্রবেশ করা যায়। ব্যবহারকারীরা ছবি, ভিডিও, অডিও বার্তা এবং অন্যান্য নথি (১.৫ গিগাবাইট পর্যন্ত) পাঠাতে পারে। ব্যবহারকারী ব্যক্তিবিশেষ বার্তা পাঠাতে পারে, কিংবা ১,০০,০০০ সদস্যের দল পর্যন্ত বার্তা পাঠাতে পারে। প্রেরণের ৪৮ ঘণ্টার ভেতরে প্রেরিত বার্তা দুদিকেই পরিবর্তন ও মুছা সম্ভব। ফলে ব্যবহারকারীরা বানান ভুল ও ভুলে পাঠানো বার্তা ঠিক করতে পারে। সবপক্ষসমূহ সবদিক থেকে বার্তাসমূহ একেবারে না মুছা পর্যন্ত তা ক্লাউডে সংরক্ষিত থাকে।

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. বটসমূহ
titleC. ক্লাউডভিত্তিক বার্তাসমূহ
titleD. নিরাপত্তা
উত্তর: titleC
রামচন্দ্রন অভিনীত প্রথম চলচ্চিত্র ছিলো ১৯৩৬ সালের চলচ্চিত্র "সাথী লীলাবতী" , যেটি এলিস ডাঙ্গান নামের একজন মার্কিন ব্যক্তি পরিচালনা করেছিলেন। রোম্যান্টিক অথবা এ্যাকশোন ঘরানার চলচ্চিত্রে সাধারণত অভিনয় করা এমজিআর ১৯৫০ সালের চলচ্চিত্র "মন্তিরি কুমারী" দ্বারা জনপ্রিয় হয়ে ওঠেন, এই চলচ্চিত্রটির কাহিনী লিখেছিলেন এম করুণানিধি। ১৯৫৪ সালের চলচ্চিত্র "মালাইক্কিলান" এমজিআরকে জনপ্রিয়তার তুঙ্গে নিয়ে যায়। তিনি তামিল চলচ্চিত্র শিল্পের প্রথম অর্ধরঙ্গিন চলচ্চিত্র "আলিবাবাভুম ৪০ তিরুদারগালুম" (১৯৫৫)তে অভিনয় করে সুনাম কুড়ান। তামিল চলচ্চিত্র দর্শকদের মনে তিনি স্থায়ীভাবে জায়গা করতে সক্ষম হন "তিরুদাদে", "এঙ্গা ভেট্টু পিল্লাই", "আয়িরাতিল ওরুভান", "আনবে ভা", "মহাদেবী", "পানাম পাড়াইতাভান", "উলাগাম সুট্রুম ভালিভান" এর মাধ্যমে। ১৯৭২ সালের চলচ্চিত্র "রিকশাকরণ" এ অভিনয় করে তিনি সেরা অভিনেতার জন্য জাতীয় চলচ্চিত্র পুরস্কার জিতেছিলেন। তিনি এমন কিছু চলচ্চিত্রে অভিনয় করেছিলেন যেগুলো ভারতের ধনী সম্প্রদায় এবং এমনকি গরীবদেরও মন-মানসিকতার উপর আঘাত এনেছিলো। ১৯৭৩ সালে মুক্তি পাওয়া চলচ্চিত্র "উলাগাম সুট্রুম ভালিভান" তার পেছনে অভিনয় করা চলচ্চিত্রগুলোর চেয়ে বেশি আয় করেছিলো। ঐ সময় সাধারণত তামিল ভাষার চলচ্চিত্র বিদেশে খুব কমই শুটিং করা হত; এই চলচ্চিত্রটির শুটিং সিঙ্গাপুর, মালয়েশিয়া, থাইল্যান্ড, হংকং এবং জাপানে হয়েছিলো। রাজনৈতিক দল ডিএমকে চলচ্চিত্রটির অবৈধ প্রদর্শনে বাঁধা সৃষ্টির অনেক চেষ্টা করেও ব্যর্থ হয়েছিলো। এমজিআর অভিনীত শেষ চলচ্চিত্র ছিলো ১৯৮৭ সালের "উল্লাগাম সুদি পারু", এই চলচ্চিত্রে এমজিআর তার কিডনিতে সমস্যা থাকার পরেও অভিনয় করেছিলেন।
সঠিক অনুচ্ছেদ শিরোনাম কোনটি?
titleA. পূর্ব জীবন এবং পেছনের কাহিনী
titleB. রাজনৈতিক জীবন
titleC. আদর্শ
titleD. অভিনয় জীবন
উত্তর: titleD
দ্বিতীয় বিশ্বযুদ্ধের শেষের দিকে জাপানে ফায়ার বেলুনকে কানাডা ও যুক্তরাষ্ট্রের পশ্চিম উপকূলে পৌঁছানোর জন্য একটি সস্তা অস্ত্র হিসেবে ডিজাইন করা হয়েছিল, যা প্রশান্ত মহাসাগরের উপর জেট স্ট্রিমের ব্যবহারের উদ্দেশ্যে তৈরি করা হয়েছিল। সেগুলো অস্ত্র হিসাবে তুলনামূলকভাবে অকার্যকর ছিল, কিন্তু দ্বিতীয় বিশ্বযুদ্ধের সময় উত্তর আমেরিকার কয়েকটি স্থানে আক্রমণে সেগুলো ব্যবহার করা হয়েছিল, যার ফলে ছয়জন মৃত্যুবরন করেছিল এবং সামান্য ক্ষয়ক্ষতি হয়েছে।

সঠিক অনুচ্ছেদ শিরোনাম কোনটি?
titleA. হারিকেন সুরক্ষা
titleB. বিমানচালনা
titleC. বিবরণ
titleD. বায়বীয় শক্তিবিহীন আক্রমণ
উত্তর: titleD
আবার যখন দু'টি সদস্যের জীন মানচিত্র পর্যালোচনা করে দেখা যায় যে তাদের ডিএনএ-র ক্রমবিন্যাস ভিন্ন, তখন তাদের আলাদা আলাদা উপপ্রজাতির সদস্য বলে গণ্য করা হয়। কখনও কখনও এমনটি দেখা যায় যে উপপ্রজাতির দু'টি সদস্য শারিরীক গঠনের দিক থেকে হবহু এক, কিন্তু ডিএনএ-র ক্রমবিন্যাসের ভিন্নতার কারণে তারা ভিন্ন ভিন্ন উপপ্রজাতির আওতায় পড়েছে।

সঠিক অনুচ্ছেদ শিরোনাম কোনটি?
titleA. শারীরিক গঠন
titleB. ডিএনএ-র ক্রমবিন্যাস
titleC. নির্ধারক বিষয়সমূহ
titleD. একপ্রজাতিক ও বহুপ্রজাতিক প্রজাতি
উত্তর: titleB
প্রাচীন গ্রিকের দর্শন গুরুত্ব দিত কারণ এবং অনুসন্ধান করার ভূমিকার উপর। অনেকভাবেই এটার বেশ গুরুত্ব আছে বর্তমান দর্শনে, এমনকি আধুনিক বিজ্ঞানেও। প্রাচীন গ্রিক এবং হেলেনিষ্টিক দর্শনবিদ থেকে মধ্যযুগের মুসলিম দর্শনবিদ এবং মুসলিম বিজ্ঞানিরা থেকে ইউরোপের রেনেসা এবং এনলাইটেনমেন্ট থেকে আজকের ঐহিক বিজ্ঞান পর্যন্ত এর পরিষ্কার প্রভাব দেখা যায়।

সঠিক অনুচ্ছেদ শিরোনাম কোনটি?
titleA. ভূগোল
titleB. দর্শন
titleC. রোমান গ্রিস
titleD. কালপঞ্জি
উত্তর: titleB